Κάρολος Χάουαρντ (φύλακας των θυρεών)

Ο ταξίαρχος σερ **Κάρολος Αλφρέδος Χάουαρντ**, αγγλ.: *sir Charles Alfred Howard, GCVO, DSO** (29 Ιουλίου 1878 – 1958) ήταν αξιωματικός του Βρετανικού Στρατού και κοινοβουλευτικός αξιωματούχος από την αριστοκρατική οικογένεια Χάουαρντ. Διετέλεσε φύλακας των θυρεών (serjeant-of arms) της Βουλής των Κοινοτήτων από το 1935 έως το 1956.

## Πρώιμη ζωή
Ο Χάουαρντ γεννήθηκε στο Χέιζελμπυ Μάνορ, στο Ηστ Γούντχεϋ του Χάμσιρ, ως το μικρότερο από τα τέσσερα παιδιά του αξιότιμου Γκρέβιλ Θεόφιλου Χάουαρντ (1836–1880· νεότερου γιου του Καρόλου Χάουαρντ 17ου κόμη του Σάφολκ) και της λαίδης Όντρεϋ Τζέιν Σάρλοτ Τάουνσεντ (απεβ. 1926), κόρης του Ιωάννη Τάουνσεντ 4ου μαρκησίου Τάουνσεντ. Η αδελφή του Χάουαρντ, Τζόις, ήταν παντρεμένη με τον σερ Άρθουρ Ντόιλ 4ο βαρονέτο, και ήταν η μητέρα της Νταϊάνα Σπίρμαν.  Ο πατέρας του απεβίωσε όταν ήταν 2 ετών, και η μητέρα του ξαναπαντρεύτηκε τον στρατηγό σερ Ρέντβερς Ερρίκο Μπιούλερ. Η ετεροθαλής αδελφή του ήταν η Ντέιμ Τζορτζιάνα Μπιούλερ. 

## Σταδιοδρομία
Μετά τις σπουδές του στο Κολέγιο Ήτον, ο Χάουαρντ φοίτησε στο Βασιλικό Στρατιωτικό Κολέγιο, στο Σάντχερστ, και έλαβε τον βαθμό του ανθυπολοχαγού στο σύνταγμα του Βασιλιά (Ελαφρύ Πεζικό Σρόπσιρ) στις 3 Αυγούστου 1898.  Τοποθετήθηκε στην Ινδία μέχρι το 1899 , και στη συνέχεια από τα τέλη Φεβρουαρίου 1900 στη Νότια Αφρική,  όπου ήταν υπασπιστής του πατριού του κατά τη διάρκεια του Β΄ Πολέμου των Μπόερ.   Προήχθη σε υπολοχαγό στις 9 Μαΐου 1900.  Από το 1912 έως το 1916 ο Χάουαρντ ήταν αξιωματικός του επιτελείου.  Υπηρέτησε στον Α΄ Παγκόσμιο Πόλεμο. Από το 1916 διοικούσε το 16ο Βασιλικό Σύνταγμα Τυφεκιοφόρων,  τραυματίστηκε, και έλαβε το Παράσημο Διακεκριμένης Υπηρεσίας το 1917, και έλαβε διάκριση στο DSO το 1918.  Προήχθη σε συνταγματάρχη το 1923 , και από το 1929 έως το 1932 διοικούσε την 162η Ταξιαρχία (Ηστ Μίντλαντ). Από το 1932 έως το 1935 στη συνέχεια διοικούσε την 12η Ταξιαρχία Πεζικού και τη Φρουρά Ντόβερ,  και έλαβε την ελευθερία του Δήμου του Ντόβερ, όταν παραιτήθηκε από τη διοίκηση.  Αποστρατεύτηκε από τον Στρατό το 1936, και προήχθη στον τιμητικό βαθμό του ταξίαρχου. 

Το 1935 ο Γεώργιος Ε΄ διόρισε τον Χάουαρντ στο αξίωμα του Φύλακα των Θυρεών της Βουλής των Κοινοτήτων, το οποίο προηγουμένως κατείχε ο ναύαρχος σερ Κόλιν Κέπελ.  Ο Χάουαρντ έκτισε τη φήμη του για την τήρηση των παραδόσεων, και ήταν ιδιαίτερα σεβαστός για την «ευγενική προσωπικότητά του».  Διορίστηκε Ιππότης Διοικητής του Βασιλικού Τάγματος Βικτρίας το 1944, και προήχθη σε Ιππότη με Μεγαλόσταυρο το 1957, το έτος μετά την αποχώρησή του από το αξίωμά του. 

## Συνταξιοδότηση και Οικογένεια
Ο Χάουαρντ απεβίωσε στις 5 Ιανουαρίου 1958.  Το 1908 είχε νυμφευτεί τη Μίριαμ Ελεονόρ Ντάνσεϋ, κόρη του αντισυνταγματάρχη Εδουάρδου Μάσιτερ Ντάνσεϋ και της συζύγου του, εντιμότατης Ελεονόρ Γκίφορντ, κόρης του Ρόμπερτ Γκίφορντ 2ου βαρόνου του Γκίφορντ.   αυτή απεβίωσε το 1969. Απέκτησαν δύο παιδιά, μία κόρη, την:
* Νταϊάνα, που απεβ. νέα, και έναν γιο τον:
* Ερρίκο Ρέντβερς Γκρέβιλ Χάουαρντ (1911–1978), αξιωματικό του στρατού και πατέρα του:
** Γκρέβιλ, βαρόνου Χάουαρντ του Ράιζινγκ. {{Refn|group="n"|Miriam Dansey's brother was thus the intelligence officer Sir Claude Dansey. 

## Παραπομπές


Κατηγορία:Οικογένεια Χάουαρντ (αγγλική αριστοκρατία)
Κατηγορία:Βρετανοί στρατιωτικοί του Α΄ Παγκοσμίου Πολέμου